
[bookmark: _Hlk167445050]Üllés Nagyközségi Önkormányzat
Képviselőtestület Pénzügyi- és Ügyrendi Bizottsága
2026. május 21-i soros, nyílt ülésén meghozott
HATÁROZATOK
43/2026.(V.21.) PÜB. határozat 								3.o.
Tárgy: A Pénzügyi- és Ügyrendi Bizottság 2026. május 21-i nyílt és zárt ülésének napirendi pontjai

44/2026.(V.21.) PÜB. határozat								5.o.
Tárgy: Az önkormányzat 2025. évi költségvetéséről szóló 1/2025. (II. 12.) önkormányzati rendelet 4. sz. módosítása

45/2026.(V.21.) PÜB. határozat								6.o.
Tárgy: Az önkormányzat 2025. évi költségvetéséről szóló 1/2025 (II. 12.) önkormányzati rendelet (zárszámadás) végrehajtása  

46/2026.(V.21.) PÜB. határozat								6.o.
Tárgy: 2024. évi költségvetési maradvány felhasználása

47/2026.(V.21.) PÜB. határozat								7.o.
Tárgy: Az önkormányzat és szervei 2025. évi költségvetéséről és annak végrehajtásáról, a költségvetési gazdálkodás 2025. évi vitelének szabályairól szóló önkormányzati rendelet 1. sz. módosításáról

48/2026.(V.21.) PÜB. határozat								8.o.
Tárgy: Rendelet-tervezet a közterület-használatról és használati díjáról szóló 22/2020. (XII. 09.) önkormányzati rendelet módosításáról

49/2026.(V.21.) PÜB. határozat								10.o.
Tárgy: Rendelet-tervezet A gyermekvédelem helyi rendszeréről szóló 15/2021.(XI.18.) önkormányzati rendelet módosításáról

50/2026.(V.21.) PÜB. határozat								10.o.
Tárgy: Üllés Nagyközségi Önkormányzat 2025. évi belső ellenőrzési jelentése 

51/2026.(V.21.) PÜB. határozat								11.o.
Tárgy: Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradvány vissza kérése

52/2026.(V.21.) PÜB. határozat								12.o.
Tárgy: Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés

53/2026.(V.21.) PÜB. határozat								13.o.
Tárgy: Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról

54/2026.(V.21.) PÜB. határozat								14.o.
Tárgy: Zárt ülés elrendelése 

Jegyzőkönyv


Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2026. május 21-én megtartott nyílt ülésén. 

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről az ülés kezdetekor jelen vannak:
Meszesné Volkovics Szilvia és Gyöngyösiné Simon Mariann bizottság tagjai

Távolmaradását előzetesen jelezte: Dudás János PÜB elnöke

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző, Fáncsik Judit pénzügyi-gazdálkodási csoportvezető

Jegyzőkönyvvezető: Balogh Márta igazgatási ügyintéző

Dudás János PÜB elnök távollétében a PÜB elnökhelyettese Meszesné Volkovics Szilvia: köszönti a megjelenteket, megállapítja, hogy a 3 bizottsági tag közül 2 jelen van, a bizottság határozatképes, a nyílt ülést megnyitja.

A jegyzőkönyv másik aláírójaként Gyöngyösiné Simon Mariann bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Meszesné Volkovics Szilvia PÜB elnökhelyettes: javasolja a napirendek meghívó szerinti megtárgyalását az alábbi kiegészítéssel: 

Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról

 melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

43/2026.(V.21.) PÜB. határozat 
Tárgy: A Pénzügyi- és Ügyrendi Bizottság 2026. május 21-i nyílt és zárt ülésének napirendi pontjai
[bookmark: bookmark12]HATÁROZAT

A Pénzügyi- és Ügyrendi Bizottság a 2026 május 21-i nyílt és zárt ülés napirendi pontjait az alábbiak szerint elfogadja:






NYÍLT ÜLÉS 

1.) Az önkormányzat 2025. évi költségvetéséről szóló 1/2025. (II. 12.) önkormányzati rendelet 4. sz. módosítása
     Előadó: Meszesné Volkovics Szilvia PÜB elnökhelyettese 

2) Az önkormányzat 2025. évi költségvetéséről szóló 1/2025 (II. 12.) önkormányzati rendelet (zárszámadás) végrehajtása  
     Előadó: Meszesné Volkovics Szilvia PÜB elnökhelyettese 
 
3.) Az önkormányzat 2026. évi költségvetéséről szóló önkormányzati rendelet 1. sz. módosításáról
     Előadó: Meszesné Volkovics Szilvia PÜB elnökhelyettese 

4.) Rendelet-tervezet a közterület-használatról és használati díjáról szóló 22/2020. (XII. 09.) önkormányzati rendelet módosításáról
     Előadó: Meszesné Volkovics Szilvia PÜB elnökhelyettese 

5.) Rendelet-tervezet A gyermekvédelem helyi rendszeréről szóló 15/2021.(XI.18.) önkormányzati rendelet módosításáról
     Előadó: Meszesné Volkovics Szilvia PÜB elnökhelyettese 

6.) Üllés Nagyközségi Önkormányzat 2025. évi belső ellenőrzési jelentése
     Előadó: Meszesné Volkovics Szilvia PÜB elnökhelyettese 

Aktuális kérdések

7.) Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradvány vissza kérése
     Előadó: Meszesné Volkovics Szilvia PÜB elnökhelyettese 

8.) Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés
     Előadó: Meszesné Volkovics Szilvia PÜB elnökhelyettese 

9.) Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról
     Előadó: Meszesné Volkovics Szilvia PÜB elnökhelyettese 

ZÁRT ÜLÉS 

10.) Étkezési térítési díjhátralékok 
     Előadó: Meszesné Volkovics Szilvia PÜB elnökhelyettese 


Erről jegyzőkönyvi kivonaton értesítést kap:
1.) bizottsági tagok

1.) Napirend
Az önkormányzat 2025. évi költségvetéséről szóló 1/2025. (II. 12.) önkormányzati rendelet 4. sz. módosítása
Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták, a tervezet az előző rendeletmódosítás utáni bevételeket, kiadásokat stb. tartalmazza. 

Fáncsik Judit pénzügyi- és gazdálkodási csoportvezető: az elmúlt évi előirányzat-módosítások beépítésre került a költségvetésbe.

Juhász Attila alpolgármester megérkezik az ülésterembe

Meszesné Volkovics Szilvia PÜB elnökhelyettes: kérdés, észrevétel a rendeletmódosítással kapcsolatosan? Amennyiben nincs, javasolja annak elfogadását, melyet szavazásra bocsát. 

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

44/2026.(V.21.) PÜB. határozat
Tárgy: Az önkormányzat 2025. évi költségvetéséről szóló 1/2025. (II. 12.) önkormányzati rendelet 4. sz. módosítása
HATÁROZAT

A Pénzügyi- és Ügyrendi Bizottság „Az önkormányzat 2025. évi költségvetéséről szóló 1/2025. (II. 12.) önkormányzati rendelet 4. sz. módosításáról” című rendelet-tervezet megalkotását támogatja. 

Erről jegyzőkönyvi kivonaton értesítést kap:
1.) bizottsági tagok

2) Napirend
Az önkormányzat 2025. évi költségvetéséről szóló 1/2025 (II. 12.) önkormányzati rendelet (zárszámadás) végrehajtása  
Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták. 

Nagy Attila Gyula polgármester: az elmúlt év pénzügyi lezárása, megtörtént pénzügyi események, melyeken változtatni nem lehet. 

Fáncsik Judit pénzügyi- és gazdálkodási csoportvezető: a pénzmaradvány összegét a 7. melléklet tartalmazza. 

Meszesné Volkovics Szilvia PÜB elnökhelyettes: az anyagból látszik, hogy az intézmények igyekeztek takarékosan gazdálkodni. 
Nagy Attila Gyula polgármester: kellett is, kevesebb lett az iparűzési adó a tavalyi évben, volt olyan cég, aki vissza is kért a befizetett összegből.

Fáncsik Judit pénzügyi- és gazdálkodási csoportvezető: pl. a MOL, aki eddig nagyon sok tevékenységet végzett, pl. reklámtevékenységet – a cég tevékenységét most „szétszedte több ágazatra. Amikor a tevékenysége országos szinten folyt, hiába nem volt Üllésen reklámtevékenysége, azután is kapott a település pénzt. Most csak a konkrétan Üllésen folyó tevékenysége után fog adót fizetni. 

Dr. Borbás Zsuzsanna jegyző: kb. 5,3 millió Ft iparűzési adó várható a MOL-tól, 20-25 millió Ft-tal kevesebb, mint az elmúlt években. A szétválás folytán létrejött jogutódja bejelentkezett telephelyre, de hogy onnan lesz-e bevételük, ha igen, mennyi, nem tudni. 

Meszesné Volkovics Szilvia PÜB elnökhelyettes: kérdés, észrevétel a zárszámadási rendelet elfogadásával kapcsolatosan? Amennyiben nincs, javasolja annak elfogadását, melyet szavazásra bocsát. 

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

45/2026.(V.21.) PÜB. határozat
Tárgy: Az önkormányzat 2025. évi költségvetéséről szóló 1/2025 (II. 12.) önkormányzati rendelet (zárszámadás) végrehajtása  

HATÁROZAT

A Pénzügyi- és Ügyrendi Bizottság „Az önkormányzat 2025. évi költségvetéséről szóló 1/2025 (II. 12.) önkormányzati rendelet (zárszámadás) végrehajtásáról” című rendelet-tervezet megalkotását támogatja. 

Erről jegyzőkönyvi kivonaton értesítést kap:
2.) bizottsági tagok

Meszesné Volkovics Szilvia PÜB elnökhelyettes: javasolja az előterjesztésben foglalt határozati javaslat elfogadását, melyet szavazásra bocsát. 

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

46/2026.(V.21.) PÜB. határozat
Tárgy: 2024. évi költségvetési maradvány felhasználása

HATÁROZAT

A Pénzügyi- és Ügyrendi Bizottság „2024. évi költségvetési maradvány felhasználása” tárgyú határozati javaslatban foglaltak elfogadásával egyetért. 

Erről jegyzőkönyvi kivonaton értesítést kap:
1.) bizottsági tagok




3.) Napirend
Az önkormányzat és szervei 2025. évi költségvetéséről és annak végrehajtásáról, a költségvetési gazdálkodás 2025. évi vitelének szabályairól szóló önkormányzati rendelet 1. sz. módosításáról
Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az előterjesztést megkapták. 

Fáncsik Judit pénzügyi- és gazdálkodási ügyintéző: bevételek, kiadások, amit már idén kaptak, ezek kerültek a rendeletbe beépítésre. 

Dr. Borbás Zsuzsanna jegyző: a rendeletmódosítás a kiküldött tervezethez képest változna. Az alaprendelet 2. § (8) bekezdése helyébe az alábbi rendelkezés lépne: 
Üllés Nagyközségi Önkormányzat Képviselőtestülete a köztisztviselői illetményalapot 80.000 Ft mértékben állapítja meg visszamenőlegesen 2026. március 1-jei hatállyal. Éves szinten az illetményalap ötszörösét lehet maximum adni Cafetériaként a köztisztviselőknek, most 400.000 Ft-ot kapnak. Az eredeti költségvetésben az illetményalap 70.000 Ft volt.

Dudás János PÜB elnöke 13.44 órakor megérkezik az ülésterembe. 

Meszesné Volkovics Szilvia PÜB elnökhelyettes: megállapítja a Pénzügyi- és Ügyrendi Bizottság 3 taggal jelen van, az ülés határozatképes. 
Kérdés, észrevétel van-e az 1. számú módosítással kapcsolatban? Amennyiben nincs, úgy javasolja a rendelet megalkotásának támogatását, a jegyzőnő módosító javaslatának figyelembe vételével, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

47/2026.(V.21.) PÜB. határozat
Tárgy: Az önkormányzat és szervei 2025. évi költségvetéséről és annak végrehajtásáról, a költségvetési gazdálkodás 2025. évi vitelének szabályairól szóló önkormányzati rendelet 1. sz. módosításáról
HATÁROZAT

A Pénzügyi- és Ügyrendi Bizottság „Az önkormányzat és szervei 2025. évi költségvetéséről és annak végrehajtásáról, a költségvetési gazdálkodás 2025. évi vitelének szabályairól szóló önkormányzati rendelet 1. sz. módosításáról” szóló rendelet-tervezet megalkotását támogatja. 

Erről jegyzőkönyvi kivonaton értesítést kap:
1.) bizottsági tagok

Fáncsik Judit pénzügyi- gazdálkodási ügyintéző 13.46 órakor távozik az ülésteremből





4.) Napirend
Rendelet-tervezet a közterület-használatról és használati díjáról szóló 22/2020. (XII. 09.) önkormányzati rendelet módosításáról
     Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták. 

Dr. Borbás Zsuzsanna jegyző: a pénzügyi- gazdálkodási csoportvezető javaslattal élt, a rendeletben a cirkusz közterület-használati díja eddig is rendezve volt, azonban a közüzemi díjak nem szerepeltek a rendeletben. 

Meszesné Volkovics Szilvia PÜB elnökhelyettes: kérdés, észrevétel a rendeletmódosítással kapcsolatosan? Amennyiben nincs, javasolja annak elfogadását, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

48/2026.(V.21.) PÜB. határozat
Tárgy: Rendelet-tervezet a közterület-használatról és használati díjáról szóló 22/2020. (XII. 09.) önkormányzati rendelet módosításáról

HATÁROZAT

A Pénzügyi- és Ügyrendi Bizottság „Rendelet-tervezet a közterület-használatról és használati díjáról szóló 22/2020. (XII. 09.) önkormányzati rendelet módosításáról” című rendelet-tervezet megalkotását támogatja. 

Erről jegyzőkönyvi kivonaton értesítést kap:
1.) bizottsági tagok

5.) Napirend
Rendelet-tervezet A gyermekvédelem helyi rendszeréről szóló 15/2021.(XI.18.) önkormányzati rendelet módosításáról
     Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták. 

Dr. Borbás Zsuzsanna jegyző: 3-4 hónapos csúszások, nem fizetések vannak az étkezési térítési díjak esetében, a rendelet-tervezet a hátralékok hatékonyabb rendezése miatt készült. 

Meszesné Volkovics Szilvia PÜB elnök-helyettes: 400.000 Ft-ra emelkedett a díjhátralék összege. Rendkívül szomorú, hogy gyermekek étkezése kapcsán ennyi elmaradás van. Nem látnak bele a különböző élethelyzetekbe, hogy miből adódnak ezek az elmaradások. Ő a saját tapasztalatát tudja elmondani. Gyerekként nagyon szeretett a menzán étkezni, viszont az ő gyermekei már nem étkeztek ott, mivel kiszámolta, nekik nem telik rá. Igyekeztek megoldani a gyerekek étkezését, ő otthon főzött. 


Gyöngyösiné Simon Mariann bizottság tagja: ha a szülő dolgozik, ha odavan más településen, ezt nehezen tudja kivitelezni. 

Meszesné Volkovics Szilvia PÜB elnök-helyettes: ő Szegeden dolgozott, vagy este, vagy reggel főzött. Ha család részére készül az ebédet, kifizetődőbb. 

Nagy Attila Gyula polgármester: kinek nem kell fizetni? 

Dr. Borbás Zsuzsanna jegyző: a 3 gyerekeseknek 50 %-os kedvezményük van. A rendeletmódosítással pontosította az eddig is a rendeletben szereplő rendelkezést. 24 szülőt szólított fel a hivatal munkatársa. Az ő meglátása, minden gyermek lakjon jó, csak végső esetben zárnák ki az étkezésből. Ha a szülő nehéz helyzetben van, kérhet és kérjen is részletfizetést, eddig is mindig megadták. Ő jövedelmi viszonyt nem vizsgálhat a gyermekétkeztetésnél. A „másik oldalról” vizsgálva ez a 400.000-500.000 Ft 2 heti élelmiszerbeszerzés költsége. Több olyan hátralékos is van, akik, nem feltétlenül vannak nehéz helyzetben. 

Nagy Attila Gyula polgármester: nem látnak bele senki zsebébe, adódhatnak nehéz élethelyzetek, de ezt nem szabad titkolni előttük. Tudnak segíteni, akár részletfizetéssel. 

Dr. Borbás Zsuzsanna jegyző: tud olyan gyermekről, akinek az ebédjét egy pedagógus fizette. 

Gyöngyösiné Simon Mariann bizottság tagja: van elévülési idő? 

Dr. Borbás Zsuzsanna jegyző: igen, 5 év. Beszélni fog az óvoda és iskola intézményvezetőivel, hogy akár szülői értekezleten emlékeztessék a szülőket a fizetési kötelezettségükre. Ha probléma merül fel, akkor pedig jelezzék. 

Dudás János PÜB elnöke: 1-2 gyermekesek esetében létezik kedvezmény, ingyenes étkezés? 

Dr. Borbás Zsuzsanna jegyző: testületi ülésre utánanéz, jogszabály szabályozza ezt. 

Meszesné Volkovics Szilvia PÜB elnök-helyettes: felszólítást egyszer, vagy többször kapnak? 

Dr. Borbás Zsuzsanna jegyző: a konyhavezető által telefonon, illetve e-mailben mentek a felszólítások, a hivatal írásbeli felszólítása a második lesz. 

Gyöngyösiné Simon Mariann bizottság tagja: tudomása szerint a bölcsődés, óvodás gyermekek étkeznek ingyen a 3 gyermekes családoknál. Ha van nagyobb gyermek is, az 50 %-os kedvezményt kap. 

Dr. Borbás Zsuzsanna jegyző: testületi ülésre pontosan utánanéz. A felszólítás költsége is nagy, 2.000 Ft egy ajánlott levél díja. 

Meszesné Volkovics Szilvia PÜB elnökhelyettes: kérdés, észrevétel a rendeletmódosítással kapcsolatosan? Amennyiben nincs, javasolja annak elfogadását, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:





49/2026.(V.21.) PÜB. határozat
Tárgy: Rendelet-tervezet A gyermekvédelem helyi rendszeréről szóló 15/2021.(XI.18.) önkormányzati rendelet módosításáról

HATÁROZAT

A Pénzügyi- és Ügyrendi Bizottság „Rendelet-tervezet A gyermekvédelem helyi rendszeréről szóló 15/2021.(XI.18.) önkormányzati rendelet módosításáról” című rendelet-tervezet megalkotását támogatja. 

Erről jegyzőkönyvi kivonaton értesítést kap:
1.) bizottsági tagok

6.) Napirend 
Üllés Nagyközségi Önkormányzat 2025. évi belső ellenőrzési jelentése
     Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták. 

Dudás János PÜB elnöke: ő átolvasta az anyagot, nem talált hiányosságot. 

Dr. Borbás Zsuzsanna jegyző: nagyon konstruktív az együttműködésük a belső ellenőrrel. Az anyag célzott ellenőrzésekre vonatkozik. Az óvoda főigazgató külön ellenőrzést kért az intézményre vonatkozóan, minden szabályzatuk megvan-e, az intézmény szabályszerűen működik-e? Ha van hiányosságuk tudják azt pótolni, még azelőtt, mielőtt külső hatóság ezt kifogásolja. 

Meszesné Volkovics Szilvia PÜB elnökhelyettes: kérdés, észrevétel van-e? Amennyiben nincs, úgy javasolja a határozati javaslat elfogadásának támogatását, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

50/2026.(V.21.) PÜB. határozat
Tárgy: Üllés Nagyközségi Önkormányzat 2025. évi belső ellenőrzési jelentése 

HATÁROZAT

A Pénzügyi- és Ügyrendi Bizottság „Üllés Nagyközségi Önkormányzat 2025. évi belső ellenőrzési jelentése” tárgyú határozati javaslat elfogadását támogatja. 

Erről jegyzőkönyvi kivonaton értesítést kap:
bizottsági tagok






Aktuális kérdések

7.) Napirend
Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradvány vissza kérése
 Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták. 

Nagy Attila Gyula polgármester: a pénzmaradványt vissza szokták kérni. Venni kellene egy tanyagondnoki autót, mert a Suzukit valószínűleg nem éri meg megjavíttatni.

Dudás János PÜB elnöke: a Suzuki a legstabilabb és a legolcsóbban üzemeltethető autó. 

Dr. Borbás Zsuzsanna jegyző: növekedett az intézményi ellátottak száma, így a kapott normatíva is. Minden évben még a költségvetés elfogadása előtt több alkalommal egyeztetnek a HSZK vezetőjével, tagintézményvezetővel, a gazdaságvezetővel és megalapozzák a szociális feladatellátást. A normatíva ismeretében átbeszélik a szükséges dologi kiadásokat is. Növekszik a demensek száma, rájuk magasabb normatívát tudnak igényelni. Amit minden évben le kell, hogy „húzzanak” a költségvetésből, az az udvaron lévő kisépület tetőszerkezetének felújítása. A tárgyi feltételek, kanapé, ágyneműk, törülköző, klíma stb. beszerzése biztosított volt. Az elmúlt évben 3,2 millió Ft, előtte évben 3,9 millió Ft volt a maradvány. 

Meszesné Volkovics Szilvia PÜB elnökhelyettes: kérdés, észrevétel van-e? Amennyiben nincs, úgy javasolja a határozati javaslat elfogadásának támogatását, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

51/2026.(V.21.) PÜB. határozat
Tárgy: Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradvány vissza kérése
HATÁROZAT

A Pénzügyi- és Ügyrendi Bizottság „Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradvány vissza kérése” tárgyú határozati javaslat elfogadását támogatja. 

Erről jegyzőkönyvi kivonaton értesítést kap:
bizottsági tagok





8.) Napirend
Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés
 Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták. 

Dr. Borbás Zsuzsanna jegyző: az elmúlt testületi ülésen is véleményt formáltak a napirendben, akkor a Radnai utca 2. számú iskola tekintetében. A Dorozsmai út 53. szám alatti iskolaépületre vonatkozó véleményezés technikai okok miatt kimaradt. A fenntartónak az átszervezést május 31-ig lehet kérelmezni.  

Meszesné Volkovics Szilvia PÜB elnökhelyettes: kérdés, észrevétel van-e? Amennyiben nincs, úgy javasolja a határozati javaslat elfogadásának támogatását, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

52/2026.(V.21.) PÜB. határozat
Tárgy: Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés

HATÁROZAT

A Pénzügyi- és Ügyrendi Bizottság „Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés” tárgyú határozati javaslat elfogadását támogatja. 

Erről jegyzőkönyvi kivonaton értesítést kap:
bizottsági tagok

9.) Napirend
Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról 
Előadó: Meszesné Volkovics Szilvia PÜB elnökhelyettese 

Meszesné Volkovics Szilvia PÜB elnökhelyettes: az anyagot megkapták. 

Czékus Péter műszaki ügyintéző 14.01 órakor megérkezik az ülésterembe

Nagy Attila Gyula polgármester: a terület pontosan hol van, illetve kárral számolhatnak-e? 

Czékus Péter műszaki ügyintéző: a MOL központi üzemét fogják összekötni a hulladéklerakó melletti, jelenleg nem termelő kúttal.  Van már ott egy nyomvonal, egy vezeték, az ásás az mellett történik majd. 




Nagy Attila Gyula polgármester: végig viszik az ipari területen is? 

Czékus Péter műszaki ügyintéző: igen. 

Nagy Attila Gyula polgármester: átfúrják a főutat is? 

Czékus Péter műszaki ügyintéző: igen. Vágás nincs, az út alatt fúrnak át, így adtak engedélyt. 
A kivitelezéssel érintett területek: Üllés, külterület 072/22 és a 072/5, valamint Üllés, belterület 490/12 és 942 helyrajzi számú ingatlanok, ezek szemléltetése a mellékletekben történik. 

Dr. Borbás Zsuzsanna jegyző: elhelyezési szolgalommal érintett terület 410 m2, közterület 7943 m3. 

Gyöngyösiné Simon Marianna bizottság tagja: hol lesz átfúrva az út? 

Czékus Péter műszaki ügyintéző: kb. a Kossuth dűlő 2. szám alatti épület mellett megy el a vezeték, ennek irányában lenne az út is átfúrva. 

Dr. Borbás Zsuzsanna jegyző: megkérdeztek egy ingatlanforgalmi értékbecslőt, a felajánlott árak megfelelők. A MOL-nak megvan az igazságügyi értékbecslője. Ha a szolgalmi jog az ingatlanokat úgy befolyásolná, hogy teljesen el lehetetlenítené bármiféle gazdasági, szolgáltatói tevékenység folytatását, kérhettek volna jobb ajánlatot, de nem akadályozza. Ehhez az összeghez társulhat egy zöldkár. 

Czékus Péter műszaki ügyintéző: amennyiben lesz, akkor igen, de nem valószínű. A felajánlott összegek, helyrajzi számonként különbözőek, a területek forgalmi értékétől függően.

Dr. Borbás Zsuzsanna jegyző: a bányaszolgalmi megállapodás elfogadása nem opcionális lehetőség, azt el kell fogadni. Amennyiben ez nem történik meg, úgy a kormányhivatal kisajátítási eljárásával kikényszeríthető. Nincs joguk megakadályozni a bányatevékenység folytatását. 

Dudás János PÜB elnöke: a MOL-al értelmetlen összekötni a „bajuszt”. 

Nagy Attila Gyula polgármester: a céggel jó az együttműködésük. 

Dr. Borbás Zsuzsanna jegyző: a kártalanítás teljes összege a megállapodás alapján 2.204.730 Ft 

Meszesné Volkovics Szilvia PÜB elnökhelyettes: kérdés, észrevétel van-e? Amennyiben nincs, úgy javasolja a határozati javaslat elfogadásának támogatását, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

53/2026.(V.21.) PÜB. határozat
Tárgy: Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról

HATÁROZAT

A Pénzügyi- és Ügyrendi Bizottság „Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról” tárgyú határozati javaslat elfogadását támogatja. 

Erről jegyzőkönyvi kivonaton értesítést kap:
bizottsági tagok

Czékus Péter műszaki ügyintéző 14.06 órakor távozik az ülésteremből

Meszesné Volkovics Szilvia PÜB elnökhelyettes: az elkövetkezendő napirendre figyelemmel zárt ülés elrendelését javasolja, melyet szavazásra bocsát. 

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

54/2026.(V.21.) PÜB. határozat
Tárgy: Zárt ülés elrendelése 
H A T Á R O Z A T

A Pénzügyi- és Ügyrendi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el. 

Erről jegyzőkönyvi kivonaton értesítést kap: 
1.) bizottsági tagok

Meszesné Volkovics Szilvia PÜB elnökhelyettes: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 14 óra 07 perckor lezárja.


k.m.f.


    Meszesné Volkovics Szilvia                                                     Gyöngyösiné Simon Mariann
        bizottság elnökhelyettese                                                                           bizottság tagja

